Odense Adresse-Contoirs Efterretninger, 1842-12-05
Blandinger. Den Lorenzenske Sag. J Berl. Tid, berettes om Mødet i Onsdags i Hotel d'Angleterre: En talrig Forsamling, omtrent 600, havde indfundet sig, og Man blev der underrettet om, at den forhen omtalte Adresse allerede i Løbet af Gaarsdagen havde erholdt over 500 Underskrifter. Som Talere fremstode paa Forsamlingen, der lededes af Prokurator B. Christensen som Dirigent, Dhrr. Etatsraad Tutein, Capit. Tscherning, Cand. pril. Barfod og Cand. juris Hother Hage. Capitain Tscherning proponerede 1) at indgive til Lorengen en allerede forfattet Takadresse, hvilken blev oplæst i Forsamlingen og eenstemmigen blev antaget i den affattede Form at skulle tilsendes Lorenzen, naar den er bleven forsynet med Underskrifter, i hvilken Hensigt den fra i Torsdags af henligger paa "Fædrelandets Contoir. Dernæst proponerede scherning 2) at der skulde aabnes en Subskription til Bidrag paa en Rigsbankmarks Størrelse over hele Landet, for af den indkomne Sum deels at anskaffe en Erkjendtligheds-Gave til Lorenzen, og deels at samle et Fond i en nærmere bestemmende Hensigt. Ogsaa dette Forslag antoges, og det besluttedes, at de, der maatte føle sig opfordrede til at deeltage i en Committee for at arrangere det i denne Henseende videre Fornedne, derom skulde henvende sig paa "Fædrelandets Contoir. Hverken Capitain Tschernings Propositioner eller Sagen i det Hele fremkaldte nogen Opposition. J Berl. Tid, læses: En Erklæring, foranlediget ved de seneste Forhandlinger i den slesvigske Stænderforsamling og bestemt til Offentliggjørelse, er af Undertegnede henlagt i den Gyldendalske Boglade og hos Boghandler Reitzel for at de, som ønske at tiltræde den, kunne have Leilighed til at give deres Underskrift indtil Onsdag Aften den 7 Decbr. Kjøbenhavn d. 1 Decbr. 18442. H. N. Clausen. A. Hansen. H. P. Hansen. J. N. Madvig. Meinert. Schouw. J denne Erklæring siges blandt Andet: "Det danske Folk vil med al den Kraft, som Kjærlighed til Fædrelandet giver, understøtte Kongen i hans Jdrætter at haandhæve Statens Eenhed, i sin Lands høihed over Slesvig og den danske Nationalitet i de Deele af dette Hertugdømme, hvor den findes. Denne Nationalitetens Bevarelse er os Danske høilig magtpaaliggende, thi ikke blot fordrer fælles Herkomst og Sprog, at vi understette de danske Slesvigere, naar Man vil undertrykke deres nationale Rettigheder; men vor egen Nationalitet og Sprog udsættes for Fare, naar det tydske uhindret stedse rykker videre ind over den danske Sproggrændse. Vi have fundet os opfordrede til at gjøre denne Erklæring, for at bidrage til at vise, at den Gang, som Kongen i dette Anliggende, efter vor tillidsfulde Overbeviisning, vil følge, finder Gjenklang i Folket; for at styrke de danske Slesvigere i Kampen for deres Nationalitet og for at virke til en sand og reifærdig Opfatning af Forholdene hos Slesvigs tydske Befolkning. – Samme Tidende ender sine Betragtninger saaledes: Vi kunne ikke slutte bedre end med de Ord, som vi idag læse af Præsidenten Falk i de slesvigske Stænders fem og tyvende Møde: "Gid de ærede Deputerede for Fremtiden ville i deres Foredrag undgaae ethvert opirrende og krænkende Ord! Det kan ikke nægtes, at Forhold og Grundsætninger ved denne Leilighed stode skarpt imod hinanden, men denne Modsætning er af den Art, at den ingenlunde trænger til endnu mere at stærpes ved Ord. Derved kommer Sagen ikke videre. Men det maa være de Deputerede og hele Landet magtpaaliggende, at der hersker Fred i Stændersalen og at Landet kan have Gavn og Glæde af sine Deputeredes Arbeider." Den Berl. Tid. har en lang Artikkel med Overskrift: "Enhver Ting maa have Maal og Grændse. Det hedder der iblandt Andet: "At Enkeltmand i Parti sygens Feberbede kan forglemme sig saavidt, kunde Man oversee, men at endog en saa besindig, brav og retskaffen- en med Statsforholdene saa nøie bekjendt Mand, som den slesvigske Stænderforsamlings nuværende Præsident, har kunne lade saa krænkende og overilede Yttringer hengaae uden alvorlig Paatale – dette maa være Enhver paafaldende og ubegribeligt i høieste Grad." Den jydske Stænderforsamlings forrige Præsident, Prof. Schouw, har modtaget et Beviis paa denne Forsamlings Erkjendelse af hans Fortjenester af samme i det forrige Stænder-Sexennium, idet Man har oversendt ham Skjødet paa en Gaard i Viborg, der saaledes gjør ham for Fremtiden valabar til jydsk Folkerepræsentant.